**Tilbake på skatten? Slik vil vi bruke pengene**

**Å kjøpe flere eller dyrere reiser er det mange som vil bruke tilbakebetalingen av skatten til - etter at de har fylt hull i hverdagsøkonomien og nedbetalt på lån. Å kjøpe reiser er mer populært enn å pusse opp hjemme. Det viser Tickets Sifo-undersøkelse.**

I slutten av juni får veldig mange tilbake penger på skatten. Det handler om mange millioner som skal tilbakebetales til norske husholdninger.

* Mange prioriterer reiser når de får penger til overs. Når skattepengene tilbakebetales så blir det alltid et økt trykk på bestillingene, sier Ellen Wolff Andresen, Markeds- og Administrasjonssjef i Ticket Feriereiser.

21 prosent vil helst bruke skattepengene til å fylle hull i hverdagsøkonomien, 18 prosent nedbetaler på lån, mens 8 prosent oppgir at de satser på flere eller dyrere reiser.

* Tilbakebetalingen på skatten kommer, sammen med feriepengene, beleilig i begynnelsen av sommeren når mange lengter etter ferie og utenlandsreiser. I år er det et uvanlig stort trykk på bestillingene sydover, så det gjelder ikke å vente for lenge med å bestille, sier Ellen Wolff Andresen.

Kun et fåtall nordmenn ønsker å bruke pengene på annet forbruk som for eksempel klær, interiør eller biler. Heller ikke underholdning som kino, konserter eller restaurantbesøk lokker når skatten kommer. 13 prosent i Tickets Sifo-undersøkelse sier at de ikke tror de kommer til å få noe igjen på skatten.

**Ti på topp – dette vil vi bruke skattepengene på**

1. Fylle andre hull i min hverdagsøkonomi, 21 prosent
2. Nedbetale lån, 18 prosent
3. Reise på flere eller dyrere reiser, 8 prosent
4. Renovere eller forandre hjemme, 7 prosent
5. Underholdning som kino, konsertert og liknende, 1 prosent
6. Restaurantbesøk, 1 prosent
7. Kjøpe nye klær, 1 prosent
8. Kjøpe ny bil, 1 prosent
9. Kjøpe interiør, 1 prosent
10. Kjøpe gaver, 0 prosent

Jeg får antakelig ikke tilbake på skatten, 13 prosent

Annet, 10 prosent

Usikker, vet ikke, 18 prosent

*Kilde: Tickets Sifo-undersøkelse, 1108 respondenter, riksrepresentativt utvalg. Spørsmål: ”Dersom du får tilbake penger på skatten, hva vil du helst bruke pengene til?»*

**For mer informasjon kontakt:**
Ellen Wolff Andresen
Markeds- og Administrasjonssjef Ticket Feriereiser
ellen.wolff.andresen@ticket.no, 905 94 673